9. ΝΟΜΟΘΕΤ. ΔΙΑΤΑΓΜΑ υπ' αριθ. 682 της 27 Οκτ./12 Νοεμ. 1941 Περί συστάσεως ετέρων δύο Επιτροπών Κανονισμού Πολεμικών Συντάξεων, πλην της υφισταμένης συμφώνως τω Νόμ. 2650. Άρθρ.1.-1.Επιτρέπεται όπως δι' αποφάσεως του Υπουργού των Οικονομικών συγκροτηθώσι και έτεραι δύο Επιτροπαί Κανονισμού Πολεμικών Συντάξεων, προεδρευόμεναι υπό Συμβούλου του Ελεγκτικού Συνεδρίου, συνθέσεως δε κατά τα λοιπά αναλόγου με την υπό του άρθρ. 9 του Α.Ν. 2650 προβλεπομένην. 2.Αι συνιστώμεναι δια του παρόντος επιτροπαί εδρεύουσι παρά τη Γενική Διευθύνσει Δημοσίου Λογιστικού και λειτουργούσιν υπό τους αυτούς όρους με την Επιτροπήν, την συσταθείσαν δυνάμει του άρθρ. 9 του Α.Ν. 2650, εν συνδυασμώ προς το άρθρ. 10 του Α.Ν. 2734. 3.Αι κατηγορίαι υποθέσεων εφ' ων καθίσταναι αρμόδιαι αι δια του παρόντος Νόμου συνιστώμεναι Επιτροπαί, ορίζονται εκάστοτε δι' αποφάσεως του Υπουργού των Οικονομικών. Δι' αποφάσεως του αυτού Υπουργού γίνεται και η κατάργησις των Επιτροπών τούτων. Ο Πρόεδρος, τα Μέλη και ο Γραμματεύς των Επιτροπών τούτων, ως και οι αναπληρωταί των ορίζονται δι' αποφάσεως του Υπουργού των Οικονομικών. Άρθρ.2.-Εις τας δια του παρόντος συνιστωμένας Επιτροπάς ως και εις τας συσταθείσας τοιαύτας εκτελούσι χρέη εισηγητών πλην των υπαλλήλων της Γενικής Διευθύνσεως Δημοσίου Λογιστικού και υπάλληλοι του Ελεγκτικού Συνεδρίου, οριζόμενοι δι' αποφάσεως του Προέδρου της οικείας Επιτροπής, προτάσει του Διευθυντού Συντάξεων της Γενικής Διευθύνσεως Δημοσίου Λογιστικού. Άρθρ.3.-Η ισχύς του παρόντος Ν.Δ/τος, συντακτικού χαρακτήρος και περιεχομένου, άρχεται από της δημοσιεύσεώς του εις την Εφημερίδα της Κυβερνήσεως. Σελ. 148(α) Τεύχος Ε12-Σελ. 28 